న్యూఢిల్లీ: ప్రధాని నరేంద్ర మోదీతో తన సమావేశానికి ఎలాంటి రాజకీయాలు ఆపాదించొద్దని బీహార్ ముఖ్యమంత్రి, జేడీ(యూ) అధ్యక్షుడు నితీష్ కుమార్ అన్నారు. మోదీతో శనివారంనాడు భేటీ అనంతరం ఆయన మీడియాతో మాట్లాడుతూ, తమ సమావేశానికి ఎలాంటి రాజకీయ ప్రాధాన్యం లేదన్నారు. మారిషస్ ప్రధాని గౌరవార్దం జరిగిన లంచ్కి  ప్రధాని తనను ఆహ్వానించారని చెప్పారు. భారత్తో మారిషస్కు సన్నిహిత సంబంధాలున్న విషయం ప్రతి ఒక్కరికీ తెలుసునని, బీహార్ మూలానున్న మారిషస్ ప్రజలు తమ రాష్ట్రంలో ఎక్కువగా ఉన్నారని చెప్పారు. బీహార్ ఎదుర్కొంటున్న సమస్యలపై చర్చించేందుకు తాను ఇక్కడకు వచ్చినట్టు ఆయన తెలిపారు. ఒక రాజకీయ పార్టీకి ప్రాతినిధ్యం వహిస్తున్న వ్యక్తిగా కాకుండా బీహార్ ముఖ్యమంత్రిగా తాను ప్రధానిని కలుసుకున్నానని చెప్పారు. 'బీహర్ ప్రధానంగా ఎదుర్కొంటున్న వరదల సమస్యలపై చర్చించేందుకు ఇక్కడకు వచ్చాను. గంగానది ప్రవాహ ఉధృతితో ప్రతి ఏటా భూములన్నీ ముంపునకు గురవుతున్నాయి. ఆ విషయం ప్రధాని దృష్టికి తీసుకువచ్చి పరిస్థితిని అధ్యయనం చేసేందుకు శాస్త్రవేత్తల బృందాన్ని పంపాలని కోరాను' అని నితీష్ తెలిపారు. కాంగ్రెస్ పార్టీ అధ్యక్షురాలు సోనియాగాంధీ శుక్రవారం ఇచ్చిన లంచ్కు గైర్హాజర్ కావడంపై అడిగినప్పుడు, సోనియా ఆహ్వానం మేరకు ఏప్రిల్ 20న ఆమెను తాను కలుసుకున్నానని, ఆ సమయంలో రాష్ట్రపతి ఎన్నికల గురించి కూడా ఉభయులూ చర్చించామని చెప్పారు. ఈసారి మా పార్టీ  ప్రతినిధిగా శరద్ యాదవ్ వెళ్లాలని నిర్ణయించినట్టు తెలిపారు. 'నేనేమీ లంచ్కు గైర్హాజర్ కాలేదు. దానికి ఏవేవో ఆపాదించడం కూడా సరికాదు' అని నితీష్ వివరణ ఇచ్చారు.
newdhilly: pradhaani narendra modiitoe tana samavesaniki elanti rajakeeyaalu aapaadinchoddani beehar mukhyamantri, jady(uu) adhyakshudu nitish kumar annaru. modiitoe sanivaaramnaadu bheti anantaram aayana meediatho maatlaadutuu, tama samavesaniki elanti rajakeeya praadhaanyam ledannaru. marishus pradhaani gouravaardam jarigina lanchki  pradhaani tananu aahvaaninchaarani cheppaaru. bhaaratto maarishasku sannihita sambandhaalunna vishayam prati okkarikee telusunani, beehar muulaanunna marishus prajalu tama rashtramlo ekkuvagaa unnaarani cheppaaru. beehar edurkontunna samasyalapai charchinchenduku taanu ikkadaku vachinattu aayana telipaaru. oka rajakeeya paarteeki praatinidhyam vahistunna vyaktigaa kakunda beehar mukhyamantrigaa taanu pradhaanini kalusukunnanani cheppaaru. 'beehar pradhaanamgaa edurkontunna varadala samasyalapai charchinchenduku ikkadaku vachanu. gangaanadi pravaha udhrutitho prati eta bhoomulannee mumpunaku guravutunnaayi. aa vishayam pradhaani drushtiki teesukuvacchi paristhitini adhyayanam chesenduku saastravettala brundaanni pampaalani koranu' ani nitish telipaaru. congress party adhyakshuraalu soniyagandhi sukravaaram ichina lanchku gairhajar kaavadampai adiginappudu, sonia aahvaanam meraku epril 20na aamenu taanu kalusukunnanani, aa samayamlo rashtrapati ennikala gurinchi kuudaa ubhayuluu charchinchaamani cheppaaru. eesaari maa party  pratinidhigaa sharad yadav vellaalani nirnayinchinattu telipaaru. 'nenemi lanchku gairhajar kaaledu. daaniki evevo aapaadinchadam kuudaa sarikaadu' ani nitish vivarana icharu.